ddrg/super_eurlex huggingface dataset:
(1)

Nariadením (ES) č. 74/2004 (ďalej len „pôvodné nariadenie“) Rada uložila konečné vyrovnávacie clo na dovoz bavlnenej posteľnej bielizne zaradenej pod kódy KN ex 6302 21 00 (kódy TARIC 6302210081, 6302210089), ex 6302 22 90 (kód TARIC 6302229019), ex 6302 31 00 (kód TARIC 6302310090), ex 6302 32 90 (kód TARIC 6302329019) s pôvodom v Indii do Spoločenstva. Vzhľadom na vysoký počet spolupracujúcich vyvážajúcich výrobcov príslušného výrobku v Indii sa v súlade s článkom 27 nariadenia (ES) č. 2026/97 (ďalej len „základné nariadenie“) vybrala vzorka a spoločnostiam, ktoré boli súčasťou tejto vzorky, sa uložili individuálne colné sadzby v rozpätí od 4,4 % do 10,4 %, kým iným spolupracujúcim spoločnostiam, ktoré neboli súčasťou vzorky, sa uložila colná sadzba vo výške 7,6 %. Všetkým ostatným spoločnostiam bola uložená zostatková colná sadzba vo výške 10,4 %.
(4)

Hospodárske subjekty, ktoré ešte pred nadobudnutím účinnosti rozhodnutia 2008/61/ES získali dovozné práva na dovoz hovädzieho mäsa v rámci dovozných colných kvót uvedených v nariadení Komisie (ES) č. 529/2007 z 11. mája 2007, ktorým sa otvára a ustanovuje správa dovozných colných kvót pre mrazené hovädzie mäso, na ktoré sa vzťahuje kód KN 0202, a pre výrobky, na ktoré sa vzťahuje kód KN 0206 29 91 (s platnosťou od 1. júla 2007 do 30. júna 2008) (4), a v nariadení Komisie (ES) č. 545/2007 zo 16. mája 2007 o otvorení a zabezpečení správy dovoznej colnej kvóty na mrazené hovädzie mäso určené na spracovanie (od 1. júla 2007 do 30. júna 2008) (5), naďalej čelili vážnym praktickým ťažkostiam so získavaním výrobkov ešte pred koncom obdobia dovoznej colnej kvóty. V dôsledku toho zostala k 1. júlu 2008 nevyužitá podstatná časť dovozných práv udelených hospodárskym subjektom. Vzhľadom na tieto konkrétne okolnosti je nevyhnutné ustanoviť, aby sa za určitých podmienok mohli uvoľniť zábezpeky zložené v súvislosti s tými dovoznými právami, ktoré sa nevyužili k 1. júlu 2008.
(10)

Platnosť nerecipročných obchodných preferencií obsiahnutých v prílohe V k Dohode o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej podpísanej v Cotonou 23. júna 2000 sa skončila 31. decembra 2007. Dôkaz o pôvode vydaný v súlade s článkom 14 protokolu 1 priloženého k prílohe V k dohode o partnerstve AKT – ES sa preto už na krajiny, ktoré nie sú zahrnuté v prílohe I k nariadeniu (ES) č. 1528/2007, neuplatňuje. Preferencia poskytnutá v rámci protokolu 3 o cukre z krajín AKT sa však naďalej uplatňuje až do 30. septembra 2009. Pri predkladaní žiadostí o dovozné povolenie na cukor z krajín AKT a Indie by sa mal preto predkladať aj sprievodný doklad vydaný príslušným orgánom vyvážajúcej krajiny. Tak ako to bolo doteraz, vyvážajúce krajiny by mali mať stále možnosť vydať doklad, ktorý sa odlišuje od vývozného povolenia uvedeného v článkoch 16 ods. 2 a 21 ods. 2 písm. a) nariadenia (ES) č. 950/2006. Preto by sa mala ustanoviť možnosť vydať takýto alternatívny doklad podľa toho istého vzoru ako dôkaz o pôvode, ktorý sa vydával v minulosti.
(12)

Každý register by mal vydať jednotky prideleného množstva (ďalej len „AAU“) podľa rozhodnutia 13/CMP.1 a vydať emisné kvóty, ako sa vyžaduje v článku 11 smernice 2003/87/ES. Registre by mali zabezpečiť, aby sa v nich uchovávala rezerva AAU, ktorá sa rovná objemu nimi vydaných emisných kvót s cieľom zabezpečiť, aby na všetky transakcie s emisnými kvótami mohli nadväzovať zodpovedajúce prevody AAU prostredníctvom mechanizmu ročného zúčtovania. Transakcie s emisnými kvótami medzi dvoma registrami by sa mali vykonávať prostredníctvom komunikačného spojenia, do ktorého je zahrnutý CITL, pričom transakcie s kjótskymi jednotkami by sa mali vykonávať cez komunikačné spojenie zahŕňajúce CITL aj ITL. Mali by sa prijať ustanovenia, aby sa zabezpečilo, že členské štáty, ktoré nemôžu vydávať AAU na základe Kjótskeho protokolu, pretože nemajú záväznú povinnosť znižovať emisie, sa môžu naďalej rovnako podieľať na systéme obchodovania s emisiami Spoločenstva. Takáto účasť by nebola možná v období rokov 2008 – 2012, pretože tieto členské štáty by na rozdiel od všetkých ostatných členských štátov nemohli vydávať emisné kvóty, ktoré sú spojené s AAU uznanými na základe Kjótskeho protokolu. Takáto rovnaká účasť by sa mala umožniť prostredníctvom osobitného mechanizmu v rámci registra Spoločenstva.
(11)

S cieľom zabezpečiť uskladnenie, ktoré je bezpečné pre zdravie ľudí a pre životné prostredie, by sa posúdenie bezpečnosti, ktoré sa vyžaduje pre podzemné uskladnenie na základe rozhodnutia 2003/33/ES, malo doplniť špecifickými požiadavkami a malo by byť uplatniteľné aj na nepodzemné uskladnenie. Pokiaľ nie sú stanovené osobitné požiadavky a akceptačné kritériá, nemal by sa povoliť žiadny spôsob konečného zneškodnenia. Podmienky uskladnenia v soľnej bani alebo v hlboko položených podzemných masívoch tvrdých hornín prispôsobených na zneškodňovanie kovovej ortuti by mali spĺňať hlavne zásadu ochrany podzemnej vody proti ortuti, zásadu predchádzania emisiám pár ortuti, zásadu nepriepustnosti pre plyny a kvapaliny v okolí a v prípade trvalého uskladnenia i zásadu pevného zapuzdrenia odpadu na konci deformačného procesu baní. Tieto kritériá by sa mali uviesť v prílohách k smernici 1999/31/ES v rámci ich zmeny a doplnenia na účely tohto nariadenia.
„1.

Nespracované produkty rybolovu sa považujú za nevhodné na ľudskú spotrebu, ak organoleptické hodnotenie vyvolalo pochybnosti o ich čerstvosti a ak sa chemickými kontrolami zistí, že sú prekročené nasledujúce limitné hodnoty TVB-N: a) 25 mg dusíka/100 g mäsa živočíšnych druhov uvedených v bode 1 kapitoly II; b) 30 mg dusíka/100 g mäsa živočíšnych druhov uvedených v bode 2 kapitoly II; c) 35 mg dusíka/100 g mäsa živočíšnych druhov uvedených v bode 3 kapitoly II; d) 60 mg dusíka/100 g celých produktov rybolovu používaných na priamu prípravu rybieho oleja určeného na ľudskú spotrebu, ako sa uvádza v druhom pododseku časti B ods. 1 kapitoly IV oddielu VIII prílohy III k nariadeniu (ES) č. 853/2004; ak však surovina spĺňa ustanovenia v písmenách a), b) a c) časti B ods. 1 uvedenej kapitoly, členské štáty môžu do prijatia osobitných právnych predpisov Spoločenstva stanoviť vyššie limitné hodnoty pre určité živočíšne druhy. Referenčná metóda, ktorá sa má použiť na kontrolu limitných hodnôt TVB-N, zahŕňa destiláciu extraktu deproteínovaného kyselinou chloristou, ako je uvedené v kapitole III.“
(5)

Súčasná referenčná úroveň pre flotilu Írska nezahŕňa časť maloobjemových plavidiel loviacich predovšetkým druhy nepodliehajúce kvóte. Aj keď kapacita pre tieto plavidlá bola zahrnutá do cieľov programu MAGP IV, registrácia týchto plavidiel nebola dokončená v čase ustanovenia referenčných úrovní. Írsko 4. apríla 2008 predložilo Komisii konečný zoznam plavidiel a požiadalo Komisiu, aby zodpovedajúcim spôsobom upravila referenčnú úroveň pre flotilu Írska. Okrem toho je tiež nutné vziať do úvahy kapacitu rybolovu bagrov na lov mušlí, ktoré neboli predtým zaregistrované. V dôsledku toho by sa mali referenčné úrovne pre Írsko zvýšiť o 1 719 GT a 14 608 kW.
(6)

Po starostlivom zvážení pripomienok pána Kadiho doručených listom z 10. novembra 2008 a vzhľadom na preventívny charakter zmrazenia finančných prostriedkov a hospodárskych zdrojov Komisia považuje zaradenie pána Kadiho do zoznamu za oprávnené, a to z dôvodu jeho spojenia so sieťou al Káida.
(7)

Chýbajúce špecifikácie týkajúce sa kvality bielkovín, ktoré boli zaradené do povolenia ustanoveného v nariadení Rady (ES) č. 1609/2006, by mali byť doplnené do prílohy VI k smernici 2006/141/ES. Uvedená príloha by sa preto mala zodpovedajúcim spôsobom zmeniť a doplniť.
(5)

V článku 52 ods. 5 nariadenia (ES) č. 1580/2007 sa ustanovuje, že do hodnoty predanej výroby by sa mala započítavať len výroba členov organizácie výrobcov predaná samotnou organizáciou výrobcov alebo v súlade s článkom 125a ods. 2 písm. b) a c) nariadenia (ES) č. 1234/2007. Tým sa umožňuje, aby sa výroba, ktorú predávajú samotní členovia v súlade s týmito odsekmi, zahrnula do hodnoty predanej výroby organizácie výrobcov, ktorej členom je výrobca, ale vyjme sa výrobok, ktorý predávajú samotní členovia v súlade s článkom 125a ods. 2 písm. a) nariadenia (ES) č. 1234/2007. V záujme organizácií výrobcov by sa mal výrobok predávaný priamo poľnohospodármi prostredníctvom druhej organizácie výrobcov zahrnúť do hodnoty predanej výroby tejto druhej organizácie výrobcov. Výrobok predaný na trhu priamo poľnohospodármi by sa nemal zahrnúť do hodnoty predanej výroby organizácie výrobcov, ktorej členom je výrobca.
(1)

Nestálosť cien potravín uvrhla mnohé rozvojové krajiny a ich obyvateľstvo do dramatickej situácie. Kvôli potravinovej kríze sprevádzanej finančnou a energetickou krízou a zhoršovaním životného prostredia by sa do situácie extrémnej chudoby, hladu a podvýživy mohli dostať ďalšie stovky miliónov ľudí, preto je potrebná väčšia solidarita s týmto obyvateľstvom. Všetky informácie o vyhliadkach na trhoch s potravinami vedú k záveru, že vysoká nestálosť cien potravín bude pokračovať aj v nasledujúcich rokoch.
(98)

Na základe toho sa usúdilo, že nórske materské spoločnosti produkčných spoločností so sídlom v Spoločenstve by boli prinajmenšom rovnako negatívne ovplyvnené akýmkoľvek výrazným poklesom cien na trhu Spoločenstva v dôsledku dumpingového dovozu z Nórska. Na základe toho by bolo odôvodnené predpokladať, že pre nórskych vyvážajúcich producentov by prinajmenšom z ekonomického hľadiska nedávalo zmysel, aby prostredníctvom dumpingových praktík prispievali k poklesu cien chovaného lososa v Spoločenstve. To by priamo poškodilo ziskovosť odvetvia a negatívne by to ovplyvnilo akcie spoločností, s ktorými sa obchoduje na burze cenných papierov a ktorých akcionármi sú, ako sa uvádza v odôvodnení 95, veľké investičné a dôchodkové fondy.
(16)

Členské štáty, ktoré prijali program prispôsobenia flotily, by mali mať navyše možnosť prijať opatrenia na čiastočné vyradenie plavidiel, ktoré zabezpečí nákladovo efektívnejšie využívanie dostupných finančných prostriedkov na zníženie kapacity a energetickej spotreby príslušnej flotily. V rámci týchto opatrení na čiastočné vyradenie plavidiel by majitelia, ktorí z flotily vyradia jedno alebo viac svojich plavidiel, mali mať možnosť opätovne využiť časť vyradenej kapacity pre nové menšie plavidlo s nižšou spotrebou energie. Členské štáty by navyše mali mať možnosť prideliť obmedzenú časť celkovej kapacity, ktorá bola v rámci programu prispôsobenia flotily vyradená, novým plavidlám. V takomto prípade by sa finančné prostriedky mali dať k dispozícii iba na tú časť kapacity, ktorá je trvalo vyradená.
—

(nepovinné) celková hodnota tovarov alebo služieb (okrem akcií alebo iných finančných služieb) zakúpených cez internet za posledné tri mesiace (suma v národnej mene alebo v triedach, ak je národnou menou euro: menej ako 50 EUR, od 50 do 100 EUR, od 100 do 500 EUR, od 500 do 1 000 EUR, 1 000 EUR alebo viac; neznáma),
(9)

Podľa článku 11 ods. 4 základného nariadenia by sa platné antidumpingové clo, pokiaľ ide o dovoz príslušného výrobku, ktorý žiadateľ vyrába a predáva na vývoz do Spoločenstva, malo zrušiť. Zároveň by takýto dovoz mal podliehať registrácii v súlade s článkom 14 ods. 5 základného nariadenia s cieľom zabezpečiť, aby sa antidumpingové clo zaplatilo spätne od dátumu začatia tohto preskúmania, ak je výsledkom preskúmania zistenie dumpingu v súvislosti so žiadateľmi. V tejto fáze konania nie je možné odhadnúť výšku prípadných budúcich záväzkov žiadateľa.
(8)

Účtovník Komisie by mal zabezpečovať správu databázy vylúčených subjektov a mal by mať právo údaje v databáze upravovať. Príslušný útvar Komisie alebo ostatné inštitúcie by mali byť zodpovedné za požiadanie o vloženie varovania o vylúčení do databázy vylúčených subjektov.
(6)

Dňa 24. mája 2005 Rada prijala závery o „nových ukazovateľoch v oblasti vzdelávania a odbornej prípravy“ (4). V týchto záveroch Rada navrhuje Komisii, aby predložila Rade stratégie a návrhy na vytvorenie nových ukazovateľov v deviatich konkrétnych oblastiach vzdelávania a odbornej prípravy, a tiež zdôrazňuje, že rozvoj nových ukazovateľov by mal plne rešpektovať zodpovednosť členských štátov za organizáciu ich vzdelávacích systémov a nemal by klásť neprimerané administratívne alebo finančné nároky na dotknuté organizácie alebo inštitúcie, ani by nemal nevyhnutne viesť k zvýšeniu počtu ukazovateľov používaných na sledovanie pokroku.
(1)

V decembri 1999 Rada nariadením (ES) č. 2597/1999 (2) uložila konečné vyrovnávacie clo na dovoz polyetyléntereftalátového (PET) filmu (ďalej len „príslušný výrobok“) spadajúceho pod kódy KN ex 3920 62 19 a ex 3920 62 90 s pôvodom v Indii. Prešetrovanie, ktoré viedlo k prijatiu uvedeného nariadenia, sa ďalej nazýva len „pôvodné prešetrovanie“. Opatrenia boli vo forme vyrovnávacieho cla ad valorem v rozsahu od 3,8 % do 19,1 % uloženého na dovoz od individuálne vymenovaných vývozcov so sadzbou zostatkového cla vo výške 19,1 % na dovoz od všetkých ostatných spoločností. Obdobie prešetrovania pôvodného prešetrovania trvalo od 1. októbra 1997 do 30. septembra 1998.
(3)

Z oznámenia podľa článku 4 ods. 3 nariadenia (ES) č. 969/2006 vyplýva, že žiadosti podané v období od 1. januára 2009 do 2. januára 2009 do 13.00 hod. bruselského času, v súlade s článkom 4 ods. 1 uvedeného nariadenia, prekračujú objemy, ktoré sú k dispozícii. Z uvedeného dôvodu by sa malo určiť, do akej miery sa môžu dovozné povolenia vydávať stanovením koeficientu pridelenia, ktorý sa má uplatňovať na požadované objemy.
1. Pokladničná hotovosť 2. Úvery do 1 roka (15) od 1 do 5 rokov (15) nad 5 rokov (15) z toho: syndikované úvery z toho: repoobchody z toho: revolvingové úvery a prečerpania (v eurách) z toho: bezúročný úver z kreditnej karty (v eurách) z toho: úročený úver z kreditnej karty (v eurách) z toho: kolaterál vo forme nehnuteľnosti (16) Úvery s pôvodnou splatnosťou nad 1 rok (v eurách) z toho: úvery so zostatkovou dobou splatnosti menej ako 1 rok z toho: úvery so zostatkovou dobou splatnosti nad 1 rok a so zmenou úrokovej sadzby v priebehu najbližších 12 mesiacov Úvery s pôvodnou splatnosťou nad 2 roky (v eurách) z toho: úvery so zostatkovou dobou splatnosti menej ako 2 roky z toho: úvery so zostatkovou dobou splatnosti nad 2 roky a so zmenou úrokovej sadzby v priebehu najbližších 24 mesiacov 3. Iné cenné papiere ako akcie do 1 roka (17) od 1 do 2 rokov (17) nad 2 roky (17) 4. Akcie/podielové listy FPT 5. Akcie a iné majetkové účasti 6. Fixné aktíva 7. Ostatné aktíva

8. Obeživo 9. Vklady do 1 roka (18) nad 1 rok (18) z toho prevoditeľné vklady z toho do 2 rokov z toho syndikované úvery 9.1. Vklady splatné na požiadanie z toho prevoditeľné vklady 9.2. Vklady s dohodnutou splatnosťou do 1 roka od 1 roka do 2 rokov nad 2 roky 9.3. Vklady s výpovednou lehotou do 3 mesiacov nad 3 mesiace z toho nad 2 roky (19) 9.4. Repoobchody 10. Akcie/podielové listy FPT 11. Vydané dlhové cenné papiere do 1 roka od 1 roka do 2 rokov z toho do 2 rokov a nominálna kapitálová záruka nižšia ako 100 % istiny nad 2 roky 12. Kapitál a rezervy 13. Ostatné pasíva
1.

V prílohe I sa dopĺňa táto časť D: „ČASŤ D: POŽIADAVKY NA PROCESY PODPORY SLUŽIEB DÁTOVÝCH SPOJENÍ 1. PRESMEROVANIE PRIHLÁSENIA 1.1. Príslušné letové informácie 1.1.1. Informácie podliehajúce procesu presmerovania prihlásenia zahŕňajú najmenej: — identifikáciu lietadla, — letisko odletu, — letisko určenia, — typ prihlásenia, — parametre prihlásenia. 1.2. Pravidlá uplatňovania 1.2.1. V prípade každého letu prihláseného cez dátové spojenie, ktorý má prekročiť hranicu, sa realizuje jeden proces presmerovania prihlásenia. 1.2.2. Proces presmerovania prihlásenia sa aktivizuje v skoršom z časov, ktoré sa určili podľa nižšie uvedeného, alebo čo najskôr po ňom: — parametrický počet minút pred vypočítaným časom preletu koordinačného bodu, — v čase, v ktorom sa let nachádza vo vzájomne dohodnutej vzdialenosti od koordinačného bodu, v súlade s písomnými dohodami. 1.2.3. Kritériá oprávnenosti pre proces presmerovania prihlásenia musia byť v súlade s písomnými dohodami. 1.2.4. Informácie o presmerovanom prihlásení sa uvedú spolu s príslušnými letovými informáciami v prijímajúcom stanovišti. 1.2.5. Stav prihlásenia letu sa môže zobraziť v príslušných pracoviskách v rámci prijímajúceho stanovišťa. 1.2.6. Ukončenie procesu presmerovania prihlásenia vrátane potvrdenia od prijímajúceho stanovišťa sa musí uskutočniť na odovzdávajúcom stanovišti. 1.2.7. Ak sa pri procese presmerovania prihlásenia nepotvrdí jeho ukončenie v rámci príslušných požiadaviek na kvalitu prevádzky, bude to mať za následok spustenie žiadosti o kontakt s lietadlom prostredníctvom dátového spojenia zem-vzduch. 2. OZNÁMENIE ĎALŠIEMU ÚRADU 2.1. Príslušné letové informácie 2.1.1. Informácie podliehajúce procesu oznámenia ďalšiemu úradu zahŕňajú najmenej: — identifikáciu lietadla, — letisko odletu, — letisko určenia. 2.2. Pravidlá uplatňovania 2.2.1. V prípade každého oprávneného letu, ktorý prekračuje hranicu, sa realizuje jeden proces oznámenia ďalšiemu úradu. 2.2.2. Proces oznámenia ďalšiemu úradu sa aktivizuje po tom, čo palubný systém potvrdí prijatie žiadosti o oznámenie ďalšiemu úradu určenej pre lietadlo. 2.2.3. Po úspešnom spracovaní informácie o oznámení ďalšiemu úradu prijímajúce stanovište aktivizuje žiadosť o začatie komunikácie riadiaceho a pilota prostredníctvom dátového spojenia (CPDLC) určenú pre lietadlo. 2.2.4. Ak informácia o oznámení ďalšiemu úradu nebola doručená vo vzájomne dohodnutom parametrickom čase, prijímajúce stanovište uplatní miestne postupy na účely spustenia komunikácie s lietadlom prostredníctvom dátového spojenia. 2.2.5. Informácia o ukončení procesu oznámenia ďalšiemu úradu vrátane potvrdenia od prijímajúceho stanovišťa sa poskytne odovzdávajúcemu stanovišťu. 2.2.6. Ak sa pri procese oznámenia ďalšiemu úradu nepotvrdí jeho ukončenie v rámci príslušných požiadaviek na kvalitu prevádzky, bude to mať za následok spustenie miestnych postupov v odovzdávajúcom stanovišti.“
25

Finančný nástroj môže od účtovnej jednotky vyžadovať dodanie peňažnej hotovosti alebo iného finančného aktíva alebo iné vysporiadanie spôsobom, že by to bol finančný záväzok, v prípade nastania alebo nenastania neistých budúcich udalostí (alebo ako výsledok neistých okolností), ktoré emitent ani držiteľ nástroja nemôžu ovplyvniť, akými sú napríklad zmena indexu akciového trhu, indexu spotrebiteľských cien, úrokovej sadzby alebo daňových požiadaviek, alebo budúce výnosy emitenta, čistý zisk emitenta alebo jeho pomer dlhu k vlastnému imaniu. Emitent takéhoto nástroja nemá bezpodmienečné právo vyhnúť sa dodaniu peňažnej hotovosti alebo iného finančného aktíva (alebo inak ho vysporiadať spôsobom, že by bol finančným záväzkom). Preto ide o finančný záväzok emitenta, okrem prípadov, keď: a) tá časť ustanovenia o podmienenom vysporiadaní, ktorá by mohla vyžadovať vysporiadanie formou peňažnej hotovosti alebo iného finančného aktíva (alebo inak spôsobom, že by bol finančným záväzkom), nie je reálna, b) od emitenta sa môže vyžadovať vysporiadanie záväzku peňažnou hotovosťou alebo iným finančným aktívom (alebo iné vysporiadanie spôsobom, že by bol finančným záväzkom) len v prípade likvidácie emitenta, alebo c) nástroj má všetky znaky a spĺňa podmienky uvedené v odsekoch 16A a 16B.
(9)

Na základe článku 7 ods. 2 uvedeného nariadenia sa presuny zvierat zo zóny ochrany do zóny dozoru povoľujú len za určitých podmienok. Presuny zvierat v rámci tej istej zakázanej zóny z časti tejto zóny, v ktorej vírus cirkuluje, do časti, v ktorej bolo vykonané očkovanie a v ktorej vírus necirkuluje, by sa malo povoliť za podmienok podobných podmienkam požadovaným v prípade presunov zvierat zo zóny ochrany do zóny dozoru v rámci tej istej zakázanej zóny, aby sa znížilo riziko šírenia vírusu do tej časti zakázanej zóny, v ktorej sa vykonalo očkovanie a v ktorej vírus necirkuluje. Preto by sa súčasné pravidlá presunu zvierat v rámci tej istej zakázanej zóny, v ktorej cirkuluje ten istý sérotyp alebo tie isté sérotypy vírusu katarálnej horúčky oviec, mali zmeniť a doplniť.
(2)

Sankčný výbor Bezpečnostnej rady OSN dňa 7. novembra 2007, dňa 26. novembra 2008 a dňa 16. decembra 2008 zmenil a doplnil údaje o 19 osobách uvedených na zozname fyzických a právnických osôb, subjektov a orgánov, na ktoré by sa malo vzťahovať zmrazenie finančných prostriedkov a hospodárskych zdrojov. Výbor dňa 24. apríla 2008 vypustil z uvedeného zoznamu jednu osobu a dňa 3. marca 2009 rozhodol o doplnení štyroch osôb do uvedeného zoznamu. Príloha I by sa preto mala zodpovedajúcim spôsobom zmeniť a doplniť.
(3)

Z oznámenia podľa článku 4 ods. 3 nariadenia (ES) č. 1067/2008 vyplýva, že žiadosti podané v období od 27. marca od 13.00 hod. do 3. apríla do 13.00 bruselského času podľa článku 4 ods. 1 druhého pododseku uvedeného nariadenia sa vzťahujú na vyššie množstvá, ako sú dostupné množstvá. Malo by sa teda určiť, do akej miery sa môžu dovozné povolenia vydávať stanovením koeficientu pridelenia, ktorý sa má uplatňovať na požadované množstvá.
(14)

Príslušným výrobkom sú určité bezšvové rúry a rúrky zo železa alebo ocele s kruhovým prierezom s vonkajším priemerom nepresahujúcim 406,4 mm, s hodnotou uhlíkového ekvivalentu (CEV) najviac 0,86 podľa vzorca a chemickej analýzy Medzinárodného inštitútu zvárania (IIW) (3), s pôvodom v Čínskej ľudovej republike (ďalej len „príslušný výrobok“). Podľa oznámenia o začatí konania (pozri odôvodnenie 1) je príslušný výrobok zvyčajne zaradený pod kódy KN ex 7304 11 00, ex 7304 19 10, ex 7304 19 30, ex 7304 22 00, ex 7304 23 00, ex 7304 24 00, ex 7304 29 10, ex 7304 29 30, ex 7304 31 80, ex 7304 39 58, ex 7304 39 92, ex 7304 39 93, ex 7304 51 89, ex 7304 59 92 a ex 7304 59 93 a tieto kódy KN sa uvádzajú len pre informáciu. Pri prešetrovaní sa však zistilo, že tri z týchto kódov KN sa na príslušný výrobok nevzťahujú, konkrétne ex 7304 11 00, ex 7304 22 00 a ex 7304 24 00, a že ďalších päť kódov KN chýbalo, konkrétne ex 7304 31 20, ex 7304 39 10, ex 7304 39 52, ex 7304 51 81 a ex 7304 59 10.
(2)

Sankčný výbor Bezpečnostnej rady Organizácie spojených národov rozhodol 4. februára 2009 o zmene a doplnení zoznamu fyzických a právnických osôb, skupín a subjektov, na ktoré by sa malo uplatňovať zmrazenie finančných prostriedkov a hospodárskych zdrojov, a to pridaním jednej fyzickej osoby do tohto zoznamu, vzhľadom na informácie v súvislosti s ich spojením s Al-Káidou. Komisii bolo poskytnuté odôvodnenie pre tieto zmeny a doplnenia.
(12)

Bez preskúmania zákonnosti metódy použitej v predbežnom preskúmaní na výpočet už uvedenej úpravy, Súd prvého stupňa vo svojom rozsudku uviedol, že inštitúcie Spoločenstva nepreukázali, že došlo k takej zmene okolností, ktorá by odôvodňovala použitie metódy odlišnej od metódy použitej v pôvodnom prešetrovaní, ako sa vyžaduje v článku 11 ods. 9 základného nariadenia. Preto zrušil článok 2 nariadenia Rady (ES) č. 428/2005 v takom rozsahu, v akom antidumpingové clo uložené na vývoz tovaru vyrobeného a vyvážaného spoločnosťou Huvis do Spoločenstva presiahlo clo, ktoré by sa uplatnilo, ak by sa použila metóda použitá v pôvodnom prešetrovaní na výpočet úpravy normálnej hodnoty pre dovozné prirážky.
(5)

V článku 166 nariadenia Európskeho parlamentu a Rady (ES) č. 450/2008 z 23. apríla 2008, ktorým sa ustanovuje Colný kódex Spoločenstva (modernizovaný Colný kódex) (6), sa ustanovuje colný dohľad nad tovarom prepusteným do voľného obehu so zníženou colnou sadzbou z dôvodu jeho konečného použitia. Nad zvieratami dovážanými v rámci colnej kvóty ustanovenej v tomto nariadení by sa mal počas dostatočne dlhého obdobia vykonávať dohľad, aby sa zabezpečilo, že budú vykrmované aspoň počas sto dvadsiatich dní v určených výrobných jednotkách.
(23)

Pripomína sa, že zmena obchodných tokov mala formu dramatického zvýšenia dovozu z Thajska. Po prvé, oslabilo to nápravné účinky antidumpingových opatrení z hľadiska množstiev dovážaných na trh Spoločenstva. Ak by sa dovoz Spoločenstva uskutočňoval z ČĽR namiesto z Thajska, je omnoho pravdepodobnejšie, že dovezené množstvá by boli oveľa nižšie než množstvá dovezené z Thajska, a to vzhľadom na skutočnosť, že by bolo potrebné okrem iného platiť antidumpingové clo v rozsahu od 7,6 % do 46,7 %.